Warm sjokolade in 'n paaseier - Kuns En Vermaak - Republikein
Wednesday, May 27th, 08:31:57
Warm sjokolade in 'n paaseier
Warm melk in 'n sjokolade paaseier gee vir jou 'n dekadente warm sjokolade.
Koop 'n hol paaseier van om en by 85 g.
Gebruik 'n skerp mes om die bokant van die eier, foelie en al, af te sny. Sny so 2,5 cm van bo af, sodat daar 'n gat bo-in is en jou eier nou soos 'n beker (sonder 'n oor) lyk. Draai die eier om en sny omtrent dieselfde hoeveelheid foelie aan die onderkant af. Moenie die sjokolade ook afsny nie, anders gaan die melk deurloop.
Sit die eier in 'n koppie of beker met die oop kant boontoe. Gooi die sjokolade wat jy afgesny het binne-in die eier.
Bedien nou die eier met 'n beker warm melk.
Gooi die melk in die eier en roer terwyl die sjokolade begin smelt en die melk verkleur. Moenie die eier te vol gooi nie, dit gaan mors.
Wanneer die eier begin vervorm, kan jy die foelie uit die koppie haal. Dis maklik, aangesien jy die foelie aan die onderkant oopgesny het. (Bedien met 'n ekstra bordjie om die foelie eenkant te sit.)
WENK: Jy kan ook jou koffie of cappuccino so bedien. Vir cappuccino, gooi 'n enkel- of dubbelsopie espresso onder in die eier en maak vol met gestoomde melk. - Netwerk24